Alta lufthavn

Alta lufthavn (nordsamisk: Áltá, kvensk: Alattio) eies og drives av Avinor AS. Lufthavnen ligger ved bydelen Elvebakken, 4 km øst for Alta sentrum.

Flyplassen ble åpnet 4. mai 1963, sammen med Kirkenes lufthavn, Høybuktmoen og Lakselv lufthavn, Banak. Opprinnelig ble flyplassen betjent av SAS med Convair CV-440 fly, men i 1969 ble Douglas DC-9 jetfly satt i drift på ruter til Alta, Banak og Høybuktmoen.

Per 2026 betjenes flyplassen av både SAS, Widerøe, Norwegian og Discover Airlines. På begynnelsen av 2000-tallet ble det klart at Alta lufthavn måtte få nytt terminalbygg. Det nye terminalbygget ble tatt i bruk 23. august 2009, men ble offisielt innviet i september 2009.

Terminalbygget består av fire gater (21-24) og to bagasjebånd. Den ene delen av terminalen kan gjøres om til ren utenlandsterminal.

Det er både kafé og kiosk i venteområdet etter sikkerhetskontrollen. Ved bagasjeutleveringen er det tre leiebilselskaper, samt en automat for kaffe, mineralvann og snacks.

Widerøe Ground Handling AS (WGH), opererer som handlingselskap, og utfører avtalte bakketjenester på vegne av flyselskapene.

Flyplassen betjente 344 396 passasjerer i 2023, mot 303 828 i 2004. Alta lufthavn er dermed den største lufthavnen i Finnmark målt i passasjertall. Flyplassen har én asfaltert rullebane på 2 127 m. 

Flyplassen betjenes av rutebuss, flybuss og drosje.


Flyselskaper og destinasjoner

Innland
  Flyselskap  DestinasjonerNorwegian Air ShuttleOslo, TromsøScandinavian AirlinesOslo, TromsøWiderøeBerlevåg, Hammerfest, Kirkenes, Tromsø, VadsøWizz AirOslo (nedlagt)

Utland
  Flyselskap  DestinasjonerAegean AirlinesChania (charter)Braathens Regional AirlinesHeraklion (charter)Discover AirlinesFrankfurtFinnairHelsingfors, Kittilä (oppstart mars 2026)

Statistikk

 Referanser 

Eksterne lenker
 Avinors side om Alta lufthavn
 World Aero Data side med tekniske data om Alta lufthavn 

Kategori:Avinor-flyplasser
Kategori:Flyplasser i Finnmark
Kategori:Transport i Alta
Kategori:Flyplasser åpnet i 1963
Kategori:1963 i Norge
Kategori:Byggverk i Alta